CELEX: C2007/155/25
Language: el
Date: 2007-07-07 00:00:00
Title: Υπόθεση C-219/07: Αίτηση για την έκδοση προδικαστικής αποφάσεως την οποία υπέβαλε το Raad van State van (Βέλγιο) στις 27 Απριλίου 2007 — VZW de Nationale Raad van Dierenkwekers en Liefhebbers en VZW Andibel κατά Βελγικού Δημοσίου

7.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/13
            
         Αίτηση για την έκδοση προδικαστικής αποφάσεως την οποία υπέβαλε το Raad van State van (Βέλγιο) στις 27 Απριλίου 2007 — VZW de Nationale Raad van Dierenkwekers en Liefhebbers en VZW Andibel κατά Βελγικού Δημοσίου
   (Υπόθεση C-219/07)
   (2007/C 155/25)
   Γλώσσα διαδικασίας: η ολλανδική
   Αιτούν δικαστήριο
   Raad van State van België
   Διάδικοι στην υπόθεση της κύριας δίκης
   
      Προσφεύγουσες: VZW de Nationale Raad van Dierkwekers en Liefhebbers en VZW Andibel
   
      Καθού: Βελγικό Δημόσιο
   Προδικαστικά ερωτήματα
   
               1)
            
            
               Έχει το άρθρο 30 της Συνθήκης της 25ης Μαρτίου 1957 περί ιδρύσεως της Ευρωπαϊκής Κοινότητας, καθεαυτό θεωρούμενο ή σε συνδυασμό με τον κανονισμό (ΕΚ) 338/97 (1) του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους, την έννοια ότι απαγόρευση εισαγωγών και εμπορίας ζώων, θεσπισθείσα κατ' εφαρμογή του άρθρου 3bis, § 1, του νόμου της 14ης Αυγούστου 1986, περί προστασίας και ευζωίας των ζώων, δεν δικαιολογείται όσον αφορά θηλαστικά που εισάγονται από άλλο κράτος μέλος της ΕΕ και υπάγονται στις κατηγορίες Β, Γ ή Δ του κανονισμού ή τα οποία δεν κατονομάζονται στον κανονισμό, όταν αυτά τα θηλαστικά αποτελούν το αντικείμενο κατοχής σ' αυτό το κράτος μέλος, η νομοθεσία του οποίου συνάδει προς τις διατάξεις του κανονισμού;
            
         
               2)
            
            
               Αντίκειται το άρθρο 30 της Συνθήκης ΕΚ ή ο κανονισμός 338/97 σε ρύθμιση κράτους μέλους η οποία, βάσει της υφιστάμενης νομοθεσίας περί ευζωίας των ζώων, απαγορεύει οποιαδήποτε εμπορική εκμετάλλευση δειγμάτων ειδών, εκτός αν αυτά τα δείγματα ειδών μνημονεύονται ρητώς στην εν λόγω εθνική ρύθμιση, όταν ο σκοπός της προστασίας των εν λόγω ειδών, κατά την έννοια του άρθρου 30 της Συνθήκης ΕΚ, μπορεί να επιτυγχάνεται το ίδιο αποτελεσματικά με μέτρα που περιορίζουν λιγότερο το ενδοκοινοτικό εμπόριο;
            
         
      (1)  EE 1997 L 61, σ. 1.